| *Nucifraga columbiana* |
| --- |
|  |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Aves |
| Orde: | Passeriformes |
| Familia: | Corvidae |
| Xénero: | *Nucifraga* |
| Especie: | ***N. columbiana*** |

 |
| Nome binomial |
| ***Nucifraga columbiana***(Wilson, 1811) |
| Área de distribución de Nucifraga columbianaÁrea de distribución de ***Nucifraga columbiana***Área de distribución de ***Nucifraga columbiana*** |

***Nucifraga columbiana*** é unha especie de ave paseriforme da familia dos córvidos, unha das tres integradas no xénero *Nucifraga*,

As outras dúas especies do xénero son *Nucifraga multipunctata*, antigamente considerada como unha subespecie de *Nucifraga caryocatactes* (*N. c. multipunctata*), do Himalaia, e *Nucifraga caryocatactes*, propia de Eurasia.

Taxonomía
---------

### Descrición

A especie foi descrita en 1811 polo poeta, naturalista, ornitólogo e ilustrador estadounidense de orixe escocesa Alexander Wilson, baixo o nome de *Corvus columbiana*.

### Etimoloxía

Para a do xénero, ver *Nucifraga*.

O epíteto específico, *columbiana*, debese a que o seu espécime tipo foi un exemplar encontrado na Columbia Británica.

### Sinónimo

Ademais de polo nome actualmente válido (2021), a especie coñeceuse como:

* *Corvus columbiana* Wilson, 1811.

Hábitat e distribución
----------------------

*Nucifraga columbiana*, coñecido vulgarmente na bibliografía internacional como *crebanoces americano*, ou *de Clark*, é o representante Norteamericano do xénero *Nucifraga*, ten o seu hábitat nos piñeiris de altura (de 900 a 3 900 m).

Distribúese polo oeste do subcontinente, desde o Canadá até o norte de México.

Características
---------------

O *crebanoces de Clark* é un pouco máis pequeno que o seu parente euroasiático, *Nucifraga caryocatactes*. A maior parte do seu corpo está cuberto por plumas de cor gris cinza. As ás e a cola son brancas e negras; as centrais da cola son negras e as exteriores brancas. O bico, as patas (incluídos os dedos) tamén son negros. O bico é longo, robusto e de forma cónica.

### Dimensións

* Tamaño: de 27 a 30 cm.
* Masa corporal: de 106 a 161 g.
* Envergadura alar: 61 cm.

Bioloxía
--------

*Nucifraga columbiana* no estado de Washington
*Nucifraga columbiana*, debuxo orixinal de Alexander Wilson
### Nutrición

As fonte máis importante de alimentación desta especie son os piñóns, é dicir, as sementes dos piñeiros, principalmente das dúas especies de clima frío (por habitaren a grandes altitudes) de *piñeiros brancos* (*Pinus* subxénero *Strobus*) con grandes sementes (*P. albicaulis* e *P. flexilis*), pero tamén usa outras especies de grande altitude, como o *P. balfouriana*, o *P. longaeva* e o *P. monticola*. 

Durante as súas obrigadas migracións a altitudes menores, cando o alimento escasea, tamén usa amplamente as sementes de *piñeiros piñoneiros*. A poboación illada de Cerro Potosí asóciase estreitamente cun endemismo local, *Pinus culminicola*. 

Todos os crebanoces americanos teñen un saco sublingual capaz de gardar de 50 a 150 sementes, dependiendo do tamaño destas. Esta bolsa acrecenta grandemente a capacidade destes paxaros de transportar e almacenar sementes.

### Reprodución

Esta especie adoita aniñar en piñeiros ou outras coníferas a principios da primavera. As femias poñen de dous a catro ovos. A incubación, a cargo das femias e dos machos, dura de 16 a 18 días. 

Tanto os machos como as femias coidan das crías. Os polos adoitan emplumar ao rededor dos 22 días de vida. Os polos cando poden voaren acompañan aos seus pais durante varios meses, posibelmente para aprender o complexo comportamento da obtención e o almacenamento das sementes.

Estado de conservación
----------------------

A Unión Internacional para a Conservación da Natureza e dos Recursos Naturais (UICN), considerando que esta especie ten unha área de distribución extraordinariamente grande e, polo tanto, non se acerca aos limiares de "vulnerábel" segundo o criterio do tamaño do rango (extensión de presenza <20 000 km2), e a pesar de que a tendencia da poboación parece estar diminuíndo, non se cre que a diminución sexa o suficientemente rápida como para acercarse aos limiares de vulnerábel. O tamaño da poboación é extremadamente grande e, polo tanto, non se acerca aos limiares de vulnerábel segundo este criterio. Por todo isto, a UICN avalía o status desta especie como *LC* (pouco preocupante).

Notas
-----

1. 1 2  BirdLife International (2016): *Nucifraga columbiana* na *Lista vermella* da UICN. Consutada o 3 de decembro de 2021.
2. ↑  *Nucifraga* Brisson, 1760 no GBIF. Consultado o 3 de decembro de 2021.
3. ↑  *Nucifraga* Brisson, 1760 no ITIS. Consultado o 3 de decembro de 2021.
4. 1 2 3  *Nucifraga columbiana* (A.Wilson, 1811) no GBIF. Consultado o 3 de decembro de 2021).
5. ↑  *Nucifraga columbiana* (A. Wilson, 1811) no ITIS.
6. 1 2  Clark's Nutcracker Identification, All About Birds, Cornell Lab of Ornithology en *allaboutbirds.org*]. Consultado o 3 de decembro de 2021.
7. ↑  Andy McCormick: *Clark's Nutcracker* en Eastside Audubon. Consultado o 3 de decembro de 2021.
8. ↑  Tomback, D. F. (1998): "Clark's Nutcracker (*Nucifraga columbiana*)". En A. Poole & F. Gill, eds. *The Birds of North America*, Nº 331. Philadelphia: The Birds of North America, Inc.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Nucifraga columbiana*** |

|  |  |
| --- | --- |
|  | Wikispecies posúe unha páxina sobre:  ***Nucifraga columbiana*** |

### Bibliografía

* del Hoyo, Josep; David Christie & Andrew Elliott, eds. (2009): *Handbook of the Birds of the World*. Volume 14. Barcelona: Lynx Edicions. ISBN 978-84-9655-350-7, p. 611.
* Gill, Frank & Donsker, David, eds. (2019): "Crows, mudnesters, birds-of-paradise". *World Bird List*. Version 9.1. International Ornithologists' Union. Consultada o 3 de decembro de 2021.
* Madge, S. (2009): "Spotted Nutcracker (*Nucifraga caryocatactes*). En: del Hoyo, J. Elliott, A. Sargatal, J. Christie, D. A. & de Juana, E. eds. *Handbook of the Birds of the World Alive*. Barcelona: Lynx Edicions.
* Mayr, Ernst & Greenway, James C. Jr, eds. (1962): Check-list of birds of the world. Volume 15. Cambridge, Massachusetts: Museum of Comparative Zoology, p. 256.

### Outros artigos

* Córvidos
* *Nucifraga*

|  |  |
| --- | --- |
| Control de autoridades | 
* Wd: Q1142785
* EBID: ID

 |

|  |  |
| --- | --- |
| Identificadores taxonómicos | 
* BirdLife: 22705909
* eBird: clanut
* Fossilworks: 369235
* GBIF: 2482614
* GNAB: clarks-nutcracker
* iNaturalist: 8520
* IRMNG: 11348151
* ITIS: 179750
* IUCN: 22705909
* NCBI: 371917
* Xeno-canto: Nucifraga-columbiana

 |

|  |  |
| --- | --- |
| Identificadores | 
* UMLS: C0326415

 |